Загадчык аддзела Інстытута мастацтвазнаўства, этнаграфіі і фальклору імя К. Крапівы НАН Беларусі Вераніка Мікалаеўна Ярмалінская адзначыла значэнне Янкі Купалы для тэатра. П’есы, якія ставяцца паводле твораў песняра (“Паўлінка”, “Прымакі”, “Раскіданае гняздо”), карыстаюцца вялікай папулярнасцю сярод гледачоў. В. Ярмалінская расказала цікавую гісторыю аб прам’еры “Паўлінкі” ў выкананні тэатра імя Янкі Купалы, якая адбылася ў Томску падчас вайны, у 1944 г. Гэтая п’еса з поспехам ідзе да нашага часу.